A 2011–2012-es Európa-liga az európai labdarúgó-klubcsapatok második legrangosabb tornájának 3. kiírása volt. A sorozat korábban UEFA-kupa néven volt ismert. A döntőt a bukaresti Nemzeti Stadionban játszották 2012. május 9-én. A címvédő az FC Porto csapata, amely a portugál bajnokság győzteseként az UEFA-bajnokok ligájában indult. A kupát a spanyol Atlético de Madrid nyerte meg másodszorra egy másik spanyol csapat, az Athletic Club Bilbao ellen.